רייצ'ל מקאדמס

ביוגרפיה

מקאדמס נולדה בלונדון שבאונטריו, קנדה למשפחה נוצרית-פרוטסטנטית. לסנדרה קיי ולאנס פרדריק מקאדמס. בצעירותה החליקה על קרח והשתתפה בתחרויות רבות.
בהיותה בת 13 שנה, שהתה בקייטנת קיץ לתיאטרון, שארכה כשנה. היא כיכבה בסרט תלמידים בשם "I Live in a Little Town", ולמדה תיאטרון באוניברסיטת יורק שבטורונטו.

קריירה

מקאדמס הופיעה בתפקיד ראשי בסרט "The Hot Chick", אך הצלחתה הגיעה כששיחקה בסרט ילדות רעות (2004) לצידה של לינדזי לוהאן. בזמן ליהוקה היא הייתה בת 25 כששיחקה את רג'ינה ג'ורג'. קודם לכן השתתפה בעונה הראשונה של תוכנית הטלוויזיה הקנדית "Slings and Arrows" אך עזבה ולא המשיכה לעונה השנייה, עם הפרסום לו זכתה לאחר משחקה ב"ילדות רעות".
באותה השנה שיחקה בסרט "היומן" (2004). בסרט זה היא הכירה את בן זוגה לשעבר ריאן גוסלינג, שגם הוא בא מקנדה. היא משחקת את אלי המילטון, שפוגשת ומתאהבת בבחור צעיר, שאותו משחק גוסלינג, ונאסר עליה לקיים אתו מערכת יחסים.
בשנת 2005 שיחקה לצד אוון וילסון בסרט הקומדיה "לדפוק חתונה", בקומדיה "עד שהמשפחה תפריד בינינו" ובמותחן "טיסת לילה".
ב-2006, הצטלמה מקאדמס לסרט "Married Life" שיצא ב-2008.
בינואר 2008 היא החלה להצטלם לסרט "State of Play" שיצא ב-2009.
ב-2013 השתתפה בסרט "כל הזמן שבעולם" ("About Time").
אף על-פי שהופיעה בכמה סרטים בעירום, סירבה מקאדמס במפתיע לקחת חלק בצילומי עירום לשער המגזין "Vanity Fair" לצד השחקניות סקרלט ג'והנסון וקירה נייטלי שלבסוף הצטלמו בעירום לצד המנהל האמנותי טום פורד במקום מקדאמס.
ב 2007 הצטלמה לסרט- אשתו של הנוסע בזמן (במקור: The Time Traveler's Wife),  הסרט יצא בשנת 2009. הסרט מבוסס על ספר בעל אותו שם.  
באוגוסט 2013 יצא סרטה "כל הזמן שבעולם" שם היא משחקת לצד דונל גליסון וביל ניי. הסרט מגולל את סיפורו של בחור שיש לגברים במשפחתו את היכולת לחזור בזמן. זואי דשנל הייתה אמורה לשחק במקום מקאדמס, אבל קצת לפני תחילת הצילומים התחרטה. מקאדמס שיחקה בעבר בסרטים שדיברו על מסע בזמן, אולם בריאיון אמרה שתפקידה בסרט היה שונה בתכלית ממה שעשתה לפני כן.
בשנת 2015 שחקה בסדרה "בלש אמיתי" לצד קולין פארל. בנוסף תשחק לצד ג'יימס פרנקו בסרט "הכל יהיה בסדר" בתפקיד אמה שמאבדת את בנה בתאונת דרכים.
בינואר 2016 היא קיבלה מועמדות לפרס אוסקר לשחקנית המשנה הטובה ביותר על תפקידה בתור כתבת ה"בוסטון גלוב" סשה פייפר בדרמה "ספוטלייט".
בשנת 2016 שיחקה בסרט גיבורי-על מבית מארוול קומיקס, "דוקטור סטריינג'" לצידם של בנדיקט קמברבאץ', צ'יווטל אגיופור וטילדה סווינטון.

פרסים והישגים

למקדאמס היו חמש מועמדויות ושלוש זכיות בפרסי הקולנוע של MTV, היא גברה על מועמדות כמו ביונסה נואלס, ג'סיקה אלבה וג'סיקה סימפסון.
בנוסף, היא הייתה מועמדת לפרס ג'יני על התפקיד בסרט "Perfect Pie" וגם לאוסקר הבריטי כתגלית השנה.
מקאדמס דורגה במקום ה-14 ברשימת 100 האנשים החמים של שנת 2005" של המגזין מקסים. ודורגה במקום ה-17 שנה לאחר מכן. בדצמבר 2005 היא דורגה במקום הראשון ברשימת "20 הנשים הסקסיות" בתוכנית הטלוויזיה הקנדית "MuchMusic". בנוסף היא דורגה במקום ה-10 ברשימת "100 הנשים הסקסיות ביותר בעולם".

חיים אישיים

מקאדמס גרה בטורונטו שבקנדה. היא חולקת את ביתה עם אחיה הצעיר. היא מחזיקה בכרטיס גרין קארד. כשנשאלה מה הייתה עושה אם לא הייתה שחקנית, אמרה שהיא הייתה פותחת מסעדה.
למקאדמס הייתה מערכת יחסים בת שנתיים עם השחקן הקנדי ראיין גוסלינג מאמצע 2005 עד אמצע 2007, הם חזרו לזמן קצר בקיץ של שנת 2008. לאחר שנפרדו, גוסלינג תיאר אותה כ"אחת האהבות הגדולות של חיי". היא יצאה עם השחקן האמריקאי ג'וש לוקאס במשך כמה חודשים בשנת 2009. היא יצאה עם השחקן הוולשי מייקל שין, שאותו פגשה בסט של הסרט חצות בפריס, הם יצאו במשך שנתיים וחצי מאמצע 2010 על תחילת 2013.
מקאדמס היא צמחונית ופעילה בנושא איכות הסביבה, היא פעלה באתר אינטרנט במשך חמש שנים עם שני חברים (GreenIsSexy.org) שתומך באיכות הסביבה.